Pevnosti a opevnenia - Dudáš, Matej; Eliáš, Miroslav; Orosová, Martina (Dajama Bratislava, 2015)
Hlavným zámerom publikácie Pevnosti a opevnenia je priblížiť pomocou textov, fotografií, náčrtov či historických pohľadníc históriu stavieb fortifikačných objektov od 16. storočia až po druhú polovicu 20. storočia. Kniha pozostáva z dvoch základných kapitol: Protiturecké pevnosti a Opevnenia 20. storočia. Prvá kapitola ľ Protiturecké pevnosti čitateľa bližšie oboznamuje s protitureckou obrannou líniou a najmä pamiatkami obranného systému banských miest na strednom Slovensku. Nechýbajú ani pevnostné body obrany Podunajska či ďalšie bastiónové pevnosti najmä na území západného Slovenska. Druhá kapitola - Opevnenia Slovenska 20. storočia mapujú najmä obdobie prvej svetovej vojny z hľadiska fortifikačných objektov, medzivojnovú etapu stavby československej obrannej línie či opevnené body a línie počas druhej svetovej vojny.

Texty o pevnostiach a opevneniach sú popretkávané zaujímavosťami z období, ktoré sa viažu k ich stavbe a približujú aj historické udalosti či reálie tej-ktorej doby. Čitateľ tak skôr môže pochopiť súvislosti, ktoré sú spojené s ich realizáciou. Nechýbajú dobové ilustrácie, staré pohľadnice, pôdorysy, mapky a samozrejme súčasné fotografie.
Keywords: Kultúrne krásy Slovenska; slovenská literatúra; pevnosti; opevnenia; vojenské pamätníky; kultúrne pamiatky; regionálna geografia; Slovensko; populárno-náučné publikácie